PRITARTA

Plungės rajono savivaldybės

tarybos 2020 m. gegužės 28 d.

sprendimu Nr. T1-122

**BENDRADARBIAVIMO SUTARTIS**

2020 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

**Plungės rajono savivaldybės administracija** (toliau – **Savivaldybė**), juridinio asmens kodas 188714469, registruota adresu Vytauto g. 12, LT-90123, Plungė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Mindaugo Kauno, veikiančio pagal administracijos veiklos nuostatus, patvirtintus Plungės rajono savivaldybės tarybos 2015 m. rugsėjo 24 d. sprendimu Nr. T-227,

ir

**Lietuvos automobilių kelių direkcija prie Susisiekimo ministerijos** (toliau – **Kelių direkcija**), juridinio asmens kodas 188710638, registruota adresu J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „ Dėl Lietuvos automobilių kelių direkcijos prie Susisiekimo ministerijos nuostatų patvirtinimo“, toliau kartu vadinamos **Šalimis**, o kiekviena atskirai – **Šalimi**, atsižvelgdamos į tai, kad:

*a) Vykdant projektą „Tunelinio viaduko po geležinkeliu Plungės m. Dariaus ir Girėno g. įrengimas“ pagal 2015 m. lapkričio 13 d. sudarytą jungtinės veiklos (partnerystės) sutartį Nr. S-973 atsirado žala trečiojo asmens turtui (pastatui Žemaitės g. 1, Plungė, unikalus nekilnojamojo turto Nr. 6898-5000-3012) ir, nepaisant aplinkybės, jog nenustatytos priežastys dėl kurių atsirado minėta žala, viešąjį interesą ir gerąją moralę atitinkantis sprendimas būtų - atstatyti trečiojo asmens turto būklę į buvusią iki projekto įgyvendinimo metų atsiradusių defektų. Atsižvelgiant į tai, kad projektą įgyvendino partneriai Lietuvos automobilių kelių direkcija prie Susisiekimo ministerijos, Plungės rajono savivaldybės administracija ir AB „Lietuvos geležinkeliai“, pastato Žemaitės g. 1, Plungė remonto finansavimas planuojamas vykdyti kartu Savivaldybės ir Kelių direkcijos lėšomis;*

*b) Plungėje bus įgyvendinamas projektas „Pastato Žemaitės g. 1, Plungė remonto darbai“ (toliau –* ***Projektas****);*

*c) Projektas bus įgyvendinamas pagal Savivaldybės užsakytą ir parengtą Projekto remonto projektą;*

*d) Šalys įsipareigoja užtikrinti Projekto finansavimą ir patvirtina, kad yra finansiškai pajėgios įgyvendinti Projektą,*

*besivadovaudamos teisingumo, protingumo ir sąžiningumo principais, susitarė ir sudarė šią Bendradarbiavimo sutartį (toliau vadinama* ***Sutartimi):***

**I. SUTARTIES DALYKAS**

* 1. Sutarties dalykas yra Šalių bendra veikla ir bendri / atskiri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.

1. Ši Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
2. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projekto įgyvendinimui, įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.
3. Projekto įgyvendinimas, kuris bus vykdomas Savivaldybės su tiekėjais sudarytų sutarčių pagrindu:
   1. Pastato Žemaitės g. 1, Plungė remonto darbai apimantys,projektavimą, projekto ekspertizę, Projekto vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus.

**II. ŠALIŲ PAREIŠKIMAI, GARANTIJOS IR ĮSIPAREIGOJIMAI**

1. Kelių direkcija, Savivaldybė kiekviena šalis atskirai savo vardu pareiškia ir garantuoja, kad:
   1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;
   2. ji atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
   3. sudarydama Sutartį ir vykdydama iš jos kylančius įsipareigojimus, ji nepažeis jos saistančių įsipareigojimų, sutarčių, kitų dokumentų ir teisės aktų nuostatų;
   4. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
   5. įgyvendindamos Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
2. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
3. Kelių direkcija ir Savivaldybė susitaria, kad už tinkamą Projekto įgyvendinimą prieš trečiuosius asmenis kiekviena Šalis atsako pagal savo prisiimtus įsipareigojimus.
4. **Kelių direkcija** **įsipareigoja:**
   1. suteikti įgaliojimą Savivaldybei vykdyti Projekto statybos darbų viešuosius pirkimus pilna apimtimi iki sutarties sudarymo;
   2. pasirašyti Savivaldybės pateiktas Projekto statybos darbų sutartį;
   3. organizuoti ir finansuoti ne daugiau kaip 20 000 Eur (dvidešimt tūkstančių eurų) Projekto statybos darbų;
   4. organizuoti ir finansuoti Projekto vykdymo ir techninę priežiūrą ir su ja susijusius laboratorinius tyrimus ir bandymus;
   5. organizuoti Projekto statybos darbų užbaigimo procedūras teisės aktų nustatyta tvarka;
   6. patvirtinti Projekto remonto projektą, gavus teigiamą ekspertizės išvadą.
5. **Savivaldybė įsipareigoja:**
   1. organizuoti ir finansuoti Projekto remonto projekto parengimą;
   2. organizuoti ir finansuoti Projekto remonto projekto ekspertizę bei korekcijas (esant poreikiui);
   3. patvirtinti Projekto remonto projektą, gavus teigiamą ekspertizės išvadą;
   4. gavus Kelių direkcijos įgaliojimą, organizuoti Projekto statybos darbų viešųjų pirkimų konkursą iki sutarties pasirašymo;
   5. tinkamai įforminti viešojo pirkimo rezultatus, parinkti laimėtoją ir perduoti Kelių direkcijai pasirašyti Projekto statybos darbų sutartis;
   6. jeigu Projekto statybos darbų suma viršija 20 000 Eur (dvidešimt tūkstančių eurų) Savivaldybė finansuoja visus darbus kurie viršija 20 000 Eur (dvidešimt tūkstančių eurų), bet ne daugiau kaip 30 000 Eur (trisdešimt tūkstančių eurų) iš Savivaldybės biudžeto lėšų;
6. Sutarties 8.3, 9.1 ir 9.6 papunkčiuose numatyti Šalių įsipareigojimai yra esminės Sutarties sąlygos.

**III. ŠALIŲ ATSAKOMYBĖ**

1. Šalys už Sutartyje nustatytų pareigų vykdymą atsako teisės aktų nustatyta tvarka.
2. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
3. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
4. Jei dėl kažkurios Šalies kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Šalis.
5. Šalys susitaria, kad Savivaldybei neįvykdžius įsipareigojimų, numatytų Sutarties 9 ir 17 punktuose, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo nevykdymu.

**IV. IŠLAIDŲ APMOKĖJIMAS**

1. Kelių direkcija įsipareigoja finansuoti ne daugiau kaip 20 000 Eur (dvidešimt tūkstančių eurų) Projekto statybos darbų, taip pat finansuoti Projekto vykdymo ir techninę priežiūrą ir su ja susijusius laboratorinius tyrimus ir bandymus.
2. Savivaldybė įsipareigoja finansuoti Projekto remonto projekto parengimą bei Projekto remonto projekto ekspertizę bei korekcijas, taip pat, jeigu Projekto statybos darbų suma viršija 20 000 Eur (dvidešimt tūkstančių eurų), Savivaldybė finansuoja visus darbus, viršijančius 20 000 Eur (dvidešimt tūkstančių eurų).
3. Šalys susitaria, kad neatlygins viena kitos turėtų išlaidų, susijusių su Projekto finansavimu, išskyrus atvejį, numatytą Sutarties 16 punkte.

**V. BENDRADARBIAVIMO SUTARTIES PAGRINDU SUKURTAS IR (AR) PAGERINTAS TURTAS**

1. Šalys sutaria, kad Sutarties pagrindu nėra sukuriama bendroji dalinė nuosavybė.

**VI. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Šalims.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VII. SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo abi Sutarties Šalys. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
2. Sutartis gali būti nutraukta Šalių abipusiu rašytiniu susitarimu.
3. Sutartis gali būti nutraukta vienašališkai, įspėjus prieš 30 (trisdešimt) kalendorinių dienų vienai šaliai padarius esminį Sutarties pažeidimą.
4. Savivaldybei neįvykdžius įsipareigojimų, numatytų Sutarties 9 ir 18 punkte, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas.

**VIII. BAIGIAMOSIOS NUOSTATOS**

1. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą, negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Šalys susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Šalies sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.
7. Šalys patvirtina, kad yra susipažinę su savo teisėmis ir pareigomis įgyvendinant Projektą.
8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo.
9. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

**X. SUTARTIES ŠALYS**

|  |  |
| --- | --- |
| Plungės rajono savivaldybės administracija  Vytauto g. 12, LT-90123, Plungė  Įstaigos kodas 188714469  Atsiskaitomoji sąskaita:  LT 064010043000040136  AB Luminor bankas  Telefonas (8448) 73133  El. paštas: [savivaldybe@plunge.lt](mailto:savivaldybe@plunge.lt)  Plungės rajono savivaldybės  administracijos direktorius | Lietuvos automobilių kelių direkcija  prie Susisiekimo ministerijos  J. Basanavičiaus g. 36, LT-03109 Vilnius  Įstaigos kodas 188710638  Atsiskaitomoji sąskaita:  LT37 7300 0100 0245 6303  AB „Swedbank“  Telefonas (8 5) 232 9600  El. paštas: [lakd@lakd.lt](mailto:lakd@lakd.lt)  Lietuvos automobilių kelių direkcijos prie Susisiekimo ministerijos |