**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO AB „LIETUVOS GELEŽINKELIŲ INFRASTRUKTŪRA“ IR PLUNGĖS RAJONO SAVIVALDYBĖS SUSITARIMUI DĖL VIENO LYGIO PERVAŽŲ REKONSTRAVIMO, ĮGYVENDINANT PROJEKTĄ „ANTROJO KELIO STATYBA RUOŽE PLUNGĖ-ŠATEIKIAI“**

2020 m. gegužės 28 d. Nr. T1-109

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225, 8.15 papunkčiu, Plungės rajono savivaldybės taryba nusprendžia:

1. Pritarti AB „Lietuvos geležinkelių infrastruktūra“ ir Plungės rajono savivaldybės susitarimui dėl vieno lygio pervažų rekonstravimo, įgyvendinant projektą „Antrojo kelio statyba ruože Plungė - Šateikiai“ (pridedama).

2. Įgalioti Plungės rajono savivaldybės administracijos direktorių, o jo nesant – administracijos direktoriaus pavaduotoją pasirašyti sprendimo 1 punkte nurodyta susitarimą.

Savivaldybės meras Audrius Klišonis