PRITARTA

Plungės rajono savivaldybės

tarybos 2020 m. gegužės 28 d.

sprendimu Nr. T1-109

**SUSITARIMAS DĖL vieno lygio pervažų rekonstravimo įgyvendinant projektą „ANTROJO KELIO STATYBA RUOŽE PLUNGĖ – ŠATEIKIAI“ (TOLIAU- PROJEKTAS)**

2020 m. d. Nr.

Vilnius

**Akcinė bendrovė „Lietuvos geležinkelių infrastruktūra“**, (toliau – **Atsakingasis Partneris arba LGI**), juridinio asmens kodas 305202934, kurios registruota buveinė yra Mindaugo g. 12, LT-03225, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Karolio Sankovski, veikiančio pagal Bendrovės įstatus,

ir

**Plungės rajono savivaldybės administracija** (toliau – **Partneris I, arba PRSA**), juridinio asmens kodas 188714469, kurios registruota buveinė yra Vytauto g. 12, LT-90123, Plungė*,* duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Mindaugo Kauno, veikiančio pagal Administracijos nuostatus, patvirtintus Plungės rajono savivaldybės tarybos 2015 m. rugsėjo 24 d. sprendimu Nr. T1-227,

toliau kiekviena atskirai vadinama Šalimi, o kartu – Šalimis (Atsakingasis Partneris ir Partneris I kartu vadinami **Partneriais)**, vadovaudamosi Lietuvos Respublikos statybos įstatymu (toliau – Statybos įstatymas) , Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – **Taisyklės**), 163 punktu,

sudarė šį susitarimą (toliau – **Susitarimas**) bendriems tikslams Projekte pasiekti.

**I. SUSITARIMO OBJEKTAS**

1. Šiuo Susitarimu Šalys įsipareigoja veikti bendrai ir rekonstruoti pervažas, patenkančias į Projekto darbų apimtis ir esančiasAtsakingojo partnerio patikėjimo teise valdomo IX-B geležinkelio transporto koridoriaus (Vilnius-Klaipėda) **312+784 km,** (unikalus numeris – 4400-1942-7986), **321+383,40 km (**Unikalus numeris-4400-1942-7886, **325+695,20 km** (Unikalus numeris - 4400-1942-7886) ir kurios susikerta su Plungės rajono savivaldybės priklausomybėje esančiomis Salantų g. (pervaža 312+784 km), Geležinkelio g. (pervaža 321+383,70 km), Pervažos g. (pervaža 325+965,20 km) pervažomis.
2. Atsakingasis partneris, įgyvendindamas Projektą, atsako už Projekto finansavimo sutarties, jei finansavimas bus skirtas, (toliau – **Projekto finansavimo sutartis**) su VšĮ Centrine projektų valdymo agentūra (toliau – **Įgyvendinančioji institucija**) pasirašymą, pervažų projektavimą su projekto vykdymo priežiūra, projekto ekspertizę, rangos darbus, techninę priežiūrą, atrankos dėl poveikio aplinkai procedūrų paslaugų išlaidas, kadastrinių bylų atnaujinimą, traukinių eismo valdymo sistemų perkonfigūravimą ir kitus su Projekto įgyvendinimu susijusius darbus.
3. Projektas įgyvendinamas siekiant TEN-T tinklo plėtros Lietuvoje, kuri leistų didinti eismo saugą, sumažinti transportavimo išlaidas, aplinkos taršą bei triukšmo lygį, kartu pagerintų vietinio verslo funkcionavimą, darbo jėgos mobilumo sąlygas. Įgyvendinus Projektą būtų sudarytos sąlygos pervežti krovinius bei keleivius per trumpesnį laiką nei šiuo metu, taip pat pagerėtų Klaipėdos valstybinio jūrų uosto pasiekiamumas kroviniams bei didžiausio Lietuvos pajūrio miesto Klaipėdos pasiekiamumas keleiviams. Tai leistų gerinti žmonių ir krovinių mobilumą, atsirastų galimybė sudaryti palankesnes sąlygas keliauti, turizmo industrijai plėtoti, logistikai, intermodaliniam transportui vystytis.
4. Projektui įgyvendinti bus siekiama gauti ES finansavimą pagal 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.1.1-TID-V-503 priemonės „TEN-T geležinkelių tinklo atnaujinimas ir patobulinimas, skirtingų rūšių transporto sąveikos gerinimas“ projektų finansavimo sąlygų aprašą patvirtintą Lietuvos Respublikos susisiekimo ministro 2015 m. lapkričio 11 d. įsakymu Nr. 3-278 (su vėlesniais pakeitimais) (toliau – **Aprašas**).
5. Susitarime numatytai veiklai vykdyti nėra steigiamas naujas juridinis asmuo.
6. Šio Susitarimo pagrindu nėra sukuriama bendroji dalinė nuosavybė.
7. Šalys susitaria, kad Partneris perduoda Atsakingajam partneriui pagal Statybos įstatymo 3 straipsnio 2 dalį turimą statytojo teisę šiam Projektui įgyvendinti. Atsakingasis partneris atitiks Statybos įstatymo 3 straipsnio 2 dalyje nurodytas statytojo teisės įgyvendinimo sąlygų nuostatas, atliks statytojo funkcijas ir statybą leidžiančiame dokumente bus įvardijamas kaip „statytojas“, kiek tai susiję su įgyvendinamu Projektu.
8. Įgyvendinant Projektą statybos darbai bus vykdomi:
   1. Atsakingojo partnerio patikėjimo teise valdomuose IX-B geležinkelio transporto koridoriaus (Vilnius-Klaipėda) inžineriniame statinyje (toliau - LGI turtas), esančiame **312+784 km,** statiniounikalus numeris – 4400-1942-7986 (nuosavybės teisė Lietuvos Respublikos, Turto patikėjimo teisė -LGI), sklypo unikalus Nr. 4400-0496-9800 (nuosavybės teisė Lietuvos Respublikos, Valstybinės žemės patikėjimo teisė – LGI), **321+383,40 km**, statinio unikalus numeris-4400-1942-7886 (nuosavybės teisė Lietuvos Respublikos, Turto patikėjimo teisė - LGI), sklypo unikalus Nr. 4400-0505-8964 (nuosavybės teisė Lietuvos Respublikos, Valstybinės žemės patikėjimo teisė – LGI), **325+695,20 km** statinio unikalus Nr. 4400-1942-7886 (nuosavybės teisė Lietuvos Respublikos, Turto patikėjimo teisė - LGI), sklypo unikalus Nr. 4400-0505-8964 (nuosavybės teisė Lietuvos Respublikos, Valstybinės žemės patikėjimo teisė – LGI),
   2. Partnerio I nuosavybės teise valdomuose inžineriniuose statiniuose (toliau - PRSA turtas):
      1. Plungės rajono savivaldybėje esančioje Salantų g., statinio unikalus Nr. 4400-4207-6010 (nuosavybės teisė Plungės rajono savivaldybės), sklypas nesuformuotas, ir statinio unikalus Nr. 4400-4201-5201 (nuosavybės teisė Plungės rajono savivaldybės), sklypas nesuformuotas.
      2. Plungės rajono savivaldybėje esančioje Geležinkelio g., statinio unikalus Nr. 4400-4136-8698 (nuosavybės teisė Plungės rajono savivaldybės), sklypas nesuformuotas, ir statinio unikalus Nr. 4400-4149-2022 (nuosavybės teisė Plungės rajono savivaldybės), sklypas nesuformuotas.
      3. Plungės rajono savivaldybėje esančioje Pervažos g., geležinkelio sklypo šiaurinėje dalyje neįregistruotame arba nesuvestame į sistemą statinyje („Duomenų nėra“), kuris turėtų būti Plungės rajono savivaldybės turto apskaitoje, nesuformuotame sklype ir geležinkelio sklypo pietinėje dalyje,  neįregistruotame arba nesuvestame į sistemą statinyje („Duomenų nėra“), kuris turėtų būti Plungės rajono savivaldybės turto apskaitoje, nesuformuotame sklype.
9. Tuo atveju, jeigu, rengiant techninį ar darbo projektus, paaiškės, kad projektiniai pasiūlymai patenka ir į kitiems juridiniams ar fiziniams asmenims nuosavybės teise ar kitais įstatymų nustatytais pagrindais valdomų inžinerinių statinių ar žemės sklypų ribas, Atsakingasis partneris imsis priemonių sudaryti su jais sutartis, kuriose būtų išspręsti techninio ir darbo projektų parengimo, jų įgyvendinimo, finansavimo ir kiti klausimai.
10. Susitarimo pagrindu nėra sukuriama bendroji dalinė nuosavybė. Projekto vykdymo metu rekonstruotas LGI turtas ir rekonstruotas PRSA turtas, pagal Susitarimo 1 punkte nurodytas darbų apimtis, lieka atitinkamų Šalių nuosavybėje, priklausomai nuo objektyvių aplinkybių (turto ar jo dalies buvimo vietos, sąveikos su kitu turtu ar jo dalimi, nuosavybės teisės ir kt.). LGI turto ir PRSA turto rekonstravimas ir kitoks pagerinimas nekeičia šio turto ar jo dalies teisinės padėties jo savininko ar valdytojo atžvilgiu.
11. Pabaigus Projekto statybos darbus, Atsakingojo partnerio parinktas statybos darbų rangovas užtikrina Šalių turto ir jų užimamų žemės sklypų kadastrinių duomenų bylų atnaujinimą, jų pateikimą VĮ Registrų centrui patikrai iki statybos darbų priėmimo. Atsakingojo partnerio sudarytai statybos darbų priėmimo komisijai turi būti pateiktos VĮ Registrų centre suderintos Šalių turto ir jų užimamų žemės sklypų kadastrinių duomenų bylos.
12. Kiekviena Šalis po Projekto užbaigimo, t. y. užbaigus statybą, VĮ Registrų centro Nekilnojamojo turto registre įsiregistruos savo nuosavybės teise ar kitais įstatymų nustatytais pagrindais valdomo turto kadastrinių duomenų pasikeitimą.
13. Šalys patvirtina, kad:
    1. Atsakingojo partnerio turtas, kuriam rekonstruoti numatomas skirti bendras finansavimas iš ES fondų ir/ar Atsakingojo partnerio lėšų, yra nurodytas Susitarimo 8.1 papunktyje;
    2. Partnerio I turtas, kuriam sukurti ar rekonstruoti numatomas skirti bendras finansavimas iš ES fondų ir Partnerio I lėšų, yra nurodytas Susitarimo 8.2 punkte;
14. Šalys patvirtina, kad Šalių finansiniai įnašai bus suderinti atskiru tarp Šalių pasirašomu susitarimu, kai bus nustatyti aiškūs atliekamų darbų kiekiai ir kai bus gautas kvietimas teikti paraišką Projekto finansavimui pagal 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.1.1-TID-V-503 priemonę „TEN-T geležinkelių tinklo atnaujinimas ir patobulinimas, skirtingų rūšių transporto sąveikos gerinimas“. Susitarimas pasirašomas iki paraiškos Europos Sąjungos fondų finansavimui gauti pateikimo.
15. Statinio/-ių projektų rengimo metu paaiškėjus, kad keičiasi Partnerių turto, kuriame planuojama vykdyti statybos darbus, ribos ir po atliktų statybos darbų jos patektų į atitinkamo kito Partnerio sutarties pasirašymo metu patikėjimo teise valdomą ar valstybei priklausantį nesuformuotą žemės sklypą, Atsakingasis partneris imsis priemonių šį žemės sklypą padalyti į atskirus žemės sklypus taip, kad naujai suformuotose žemės sklypų ribose tilptų Partnerių turtas su pakitusiomis po Projekto įgyvendinimo ribomis.
16. Už esamų, šiuo metu nesuformuotų ir neregistruotų statinių įteisinimą VĮ Registrų centro Nekilnojamojo turto registre ir registravimą savo vardu atsakinga Šalis, kurios priklausomybėje ir priežiūroje yra esamas turtas. Statiniai turi būti įteisinti ir registruoti VĮ Registrų centro Nekilnojamojo turto registre iki 2020-07-01.
17. Jeigu parengus techninį ir darbo projektą, paaiškėtų, kad būtina nustatyti servitutą bet kurios Šalies valdomuose žemės sklypuose, suinteresuotoji Šalis, gavusi kitos Šalies, kuri valdo žemės sklypą, rašytinį sutikimą, kreipsis į Nacionalinę žemės tarnybą prie Žemės ūkio ministerijos dėl  servituto (-ų) nustatymo.

**II. ŠALIŲ ĮNAŠAI, FINANSAVIMAS, ATSISKAITYMO TVARKA**

1. Šalių finansiniai įnašai, finansavimo sąlygos ir atsiskaitymo tvarka bus nustatyta atskiru, tarp Šalių pasirašytu, susitarimu, kaip tai yra numatyta šio Susitarimo 14 punkte.

**III. ŠALIŲ ĮSIPAREIGOJIMAI**

1. **Šalys įsipareigoja**:
   1. siekdamos numatytų Projekto tikslų, Projektą įgyvendinti vadovaujantis rūpestingumo, efektyvumo, skaidrumo, geros partnerystės, vienodų interesų ir lojalumo (kai veikiama ne savo naudai, o siekiant bendro tikslo) principais ir kita gerąja praktika;
   2. vengti rizikos dėl užsitęsusių pirkimo procedūrų ar kitų objektyvių, tiesiogiai nuo Atsakingojo partnerio bei Partnerio I nepriklausančių aplinkybių, galinčių apsunkinti galimybes laiku įvykdyti Projektą ar įsisavinti Projektui skirtą finansavimą *(taikoma, jei toks finansavimas bus skiriamas)*;
   3. skirti žmogiškuosius, techninius, intelektinius, materialinius ir kitokio pobūdžio išteklius, reikalingus ir leidžiančius deramai vykdyti šio Susitarimo bei jo pakeitimų sąlygas;
   4. laikytis Lietuvos Respublikos ir Europos Sąjungos teisės aktų, susijusių su Projekto įgyvendinimu;
   5. saugoti su Projekto įgyvendinimu susijusius dokumentus teisės aktuose ir Projekto finansavimo sutartyje (-se) nustatyta tvarka (*taikoma, jei toks finansavimas bus skiriamas*);
   6. bendradarbiauti su Projektą prižiūrinčiais ir kontroliuojančiais asmenimis ir institucijomis, laiku teikti jiems visą prašomą informaciją, sudaryti sąlygas jiems apžiūrėti Projekto įgyvendinimo ir (ar) administravimo vietą ir susipažinti su dokumentais, susijusiais su Projekto ir šio Susitarimo vykdymu, šalinti Projekto įgyvendinimo trūkumus;
   7. keistis Projekto įgyvendinimui reikalinga informacija. Vienos Susitarimo Šalies prašymu ne vėliau kaip per 5 (penkias) darbo dienas kitai Susitarimo Šaliai, suteikti visą turimą informaciją, susijusią su Projekto įgyvendinimu;
   8. įgyvendinant Projektą, vadovautis Projekto finansavimo sutarties sąlygomis (taikoma, jei toks finansavimas Projektui bus skiriamas)
   9. nedelsiant, bet ne vėliau kaip per 3 (tris) darbo dienas, informuoti kitą Šalį apie visas aplinkybes ir priežastis, trukdančias tinkamai įgyvendinti Projektą;
   10. neperleisti savo įsipareigojimų ir teisių pagal šį Susitarimą tretiesiems asmenims be kitos Šalies raštiško sutikimo;
   11. saugoti ir neatskleisti tretiesiems asmenims bendros veiklos paslapčių, išskyrus atvejus, kai yra raštiškas kitos Šalies sutikimas, dėl paslapties atskleidimo.
2. **Atsakingasis partneris įsipareigoja:**
   1. jei finansavimas bus skirtas, tinkamai vykdyti Projekto finansavimo sutartyje numatytus įsipareigojimus;
   2. remdamasis šio Susitarimo 4 punkte apibrėžtu Aprašu, Taisyklėmis bei kitais dokumentais, parengti ir pateikti projektinį pasiūlymą su investiciniu projektu Lietuvos Respublikos susisiekimo ministerijai ir Įgyvendinančiajai institucijai paraišką dėl finansavimo iš Europos Sąjungos fondų skyrimo Projektui (toliau – **Paraiška**) (*taikoma, jei bus skiriamas finansavimas*);
   3. supažindinti Partnerį I su Paraiška ir joje numatytomis Partnerių teisėmis ir pareigomis įgyvendinant Projektą (*taikoma, jei bus skiriamas finansavimas*);
   4. jei finansavimas bus skirtas pasirašyti Projekto finansavimo sutartį su Įgyvendinančiąja institucija;
   5. jei finansavimas bus skirtas rengti Projekto įgyvendinimo ataskaitas;
   6. jei finansavimas bus skirtas teikti Partneriui I visų Įgyvendinančiajai institucijai teikiamų ataskaitų, susijusių su Projekto įgyvendinimu, kopijas;
   7. visus Projekto pakeitimus, turinčius įtakos Partnerio I įsipareigojimams ir teisėms, raštu suderinti su Partneriu I prieš kreipiantis į Įgyvendinančiąją instituciją;
   8. užtikrinti, kad veiklos įgyvendinimas atitiktų Lietuvos Respublikos galiojančių teisės aktų reikalavimus;
   9. tvarkyti Projekto išlaidų buhalterinę apskaitą taip, kad apskaitos informacija būtų tinkama, objektyvi, pateikiama laiku, išsami ir naudinga vidaus ir išorės vartotojams ;
   10. jei finansavimas bus skirtas per 5 (penkias) darbo dienas informuoti Partnerį I apie esminius Projekto finansavimo sutarties pakeitimus, susijusius su Projektu;
   11. suteikti Partneriui I galimybę susipažinti su Projekto įgyvendinimo eiga;
   12. nesiimti vienašališkų veiksmų, galinčių trukdyti Projekto įgyvendinimui, vienašališkai nepriimti jokių sprendimų, nutarimų, kurie nutrauktų, sustabdytų, pakeistų Susitarime ar Projekto finansavimo sutartyje (-se) (jei finansavimas bus skirtas) numatytus įsipareigojimus;
   13. jei finansavimas bus skirtas pateikęs mokėjimo prašymą Įgyvendinančiajai institucijai bei gavęs patvirtinimą dėl lėšų tinkamumo, raštu ar elektroniniu paštu informuoti Partnerio I atstovą;
   14. jei finansavimas bus skirtas parengti ir Įgyvendinančiajai institucijai pateikti mokėjimo prašymą patirtoms ir ES fondų lėšomis finansuojamoms išlaidoms kompensuoti;
   15. atlikti visas pirkimo procedūras, reikalingas Projektui įgyvendinti, vadovaudamasis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme bei kituose teisės aktuose nustatytą tvarką, perkančiajam subjektui numatytomis teisėmis, pareigomis ir atsakomybe, bei pasirašyti visas reikalingas sutartis;
   16. parengus techninį projektą, suderinti su Partneriu I statybą leidžiančio dokumento turinį;
   17. gauti statybą leidžiantį dokumentą;
   18. Partneriui I paprašius, informuoti jį apie pasirašytas paslaugų/prekių/darbų sutartis, jose numatytus terminus ir kitas svarbias sutarčių sąlygas, kiek tai neprieštarauja pasirašytų sutarčių nuostatoms;
   19. atlikti statybos darbus tik Projekto techninio projekto sprendinių apimtyje;
   20. įgyvendinus projektą ir užbaigus statybą teisės aktų nustatyta tvarka, pasirašant perdavimo ir priėmimo aktą, perduoti nuolatiniam saugojimui Partneriui I visą statybos techninės veiklos bei kitą dokumentaciją, susijusią su Partnerio I turtu, išskyrus tą Partneriui I perduodamų dokumentų dalį, kuri susijusi su Atsakingojo Partnerio valdomu turtu.

1. **Partneris I įsipareigoja:** 
   1. tinkamai vykdyti Susitarime Partneriui I numatytus įsipareigojimus;
   2. paskirti savo atstovus, atsakingus už Projekto įgyvendinimo koordinavimą;
   3. operatyviai bendradarbiauti su Atsakinguoju partneriu ir Įgyvendinančiąja institucija (*taikoma, jei bus skiriamas finansavimas*), siekiant užtikrinti Projekto įgyvendinimą;
   4. pateikti Atsakingajam partneriui pasirašytas deklaracijas ir kitus dokumentus, kurie reikalingi teikiant Paraišką Įgyvendinančiajai institucijai (*taikoma, jei bus skiriamas finansavimas*);
   5. laiku ir tinkamai atsakyti į Atsakingojo partnerio klausimus, pretenzijas, šalinti trūkumus, atsakyti į kitus Atsakingojo partnerio prašymus ir atlikti kitus darbus, kurie būtini, siekiant tinkamai įgyvendinti Projektą, įvykdyti šį Susitarimą;
   6. Atsakingam partneriui ar jo įgaliotam atstovui paprašius, Partneris I pateikia jam projektavimo sąlygas pagal savo turto priklausomybę. Atsakingajam partneriui po sutarties sudarymo su paslaugos/prekių teikėju ar rangovu pateikus parengtą techninį projektą, operatyviai raštu pateikti suderinimą dėl dokumentų tinkamumo. JeiPartneris I pateiktuose dokumentuose nustatoneatitikimųpagal Aprašą ir (arba) Projekto finansavimo sutarties sąlygas, apie tai informuoja Atsakingojo partnerio atstovą bei, gavus patikslintą techninę užduotį, techninį projektą, raštu pateikia patvirtinimą dėl suderinimo;
   7. užtikrinti Projekto rezultatų (Sukurto turto) priežiūros tęstinumą, t. y. 5 (penkerius) metus po Projekto pabaigos be Įgyvendinančios institucijos ir (arba) kitos valstybės institucijos raštiško sutikimo neperleisti, neparduoti, neįkeisti ar kitokiu būdu nevaržyti daiktinių teisių į Projekto įgyvendinimo metu Sukurtą turtą (nuostata taikoma jei Projektui bus skiriamas finansavimas);
   8. atlikti jai priklausančių statinių, patenkančių į Projekto teritoriją, įteisinimą VĮ Registrų centro Nekilnojamojo turto registre ne vėliau kaip iki 2020-07-01.
   9. užtikrinti, kad Projekto finansavimo lėšomis įgytas ar Sukurtas turtas nebūtų sugadintas, sunaikintas ar kitaip prarastas 5 (penkerius) metus po Projekto finansavimo pabaigos (*taikoma, jei bus skiriamas finansavimas*).

**IV. INFORMAVIMAS APIE PROJEKTĄ**

1. Šalys įsipareigoja informuoti apie Projektą ir bendradarbiauti, vykdant informavimo apie Projektą (Projekto viešinimo) veiksmus, kaip tai numatyta teisės aktuose bei Projekto finansavimo sutartyje (jei bus skiriamas finansavimas). Informaciją taip pat skelbti savo įstaigos internetiniame tinklalapyje. Visose įgyvendinamose informavimo apie Projektą priemonėse turi būti naudojamas investicijų ženklas, skelbiamas <http://www.esinvesticijos.lt> (jei bus skiriamas finansavimas).

**V. PROJEKTO REZULTATAI**

1. Jei finansavimas bus skirtas pagal Projekto finansavimo sutartį, tiesioginis paramos gavėjas yra Atsakingasis partneris. Projekto įgyvendinimo metu sukuriamas turtas, jo kiekiai ir specifikacija bus nurodyti techniniame projekte.

Šalys vykdys tolesnę eksploatuojamo turto buhalterinę apskaitą, vadovaudamiesi galiojančiais teisės aktais ir Projekto finansavimo sutartimi (jei Projektui bus skiriamas finansavimas), aiškiai atskirdami Sukurto turto buhalterinę apskaitą nuo bendros apskaitos.

**VI. KONFIDENCIALUMAS**

1. Šalys užtikrina, kad:
   1. jų darbuotojai ar kitais pagrindais samdomi asmenys naudos konfidencialią informaciją tik šio Susitarimo tikslais;
   2. jų darbuotojai ar kitais pagrindais samdomi asmenys šio Susitarimo vykdymo tikslais negali atskleisti jokios konfidencialios informacijos jokiai trečiai šaliai (išskyrus Įgyvendinančiąją instituciją – jei Projektui bus skiriamas finansavimas) be išankstinio raštiško konfidencialios informacijos pateikėjo sutikimo;
   3. jų darbuotojai imasi visų būtinų atsargumo priemonių, siekdami užtikrinti, kad jokia konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant šį Susitarimą.
2. Konfidencialia informacija nelaikoma ta informacija, kuri:
   1. yra ar tampa vieša;
   2. yra teikiama tam, kad ji būtų pateikta viešai ir būtų įmanoma vykdyti šį Susitarimą;
   3. yra valdoma gavėjo be apribojimų ją atskleisti;
   4. yra gauta iš trečiosios šalies, kuri ją gavo teisėtai, ir jai netaikomi apribojimai dėl atskleidimo;
   5. yra nepriklausomai kuriama nenaudojant konfidencialios informacijos;
   6. privalo būti atskleista pagal įstatymus ar kitus teisės aktus.
3. Konfidencialumo įsipareigojimai išlieka ir po Susitarimo vykdymo pabaigos.
4. Šalys įsipareigoja leisti Įgyvendinančiai institucijai, Europos Komisijai ir kitoms susijusioms atsakingoms Lietuvos Respublikos ir Europos Sąjungos institucijoms patikrinti Sutarties įgyvendinimą, tikrinant dokumentus ar atliekant patikrinimus Projekto vykdymo vietoje, bei leisti, reikalui esant, atlikti pilną apskaitą pagrindžiančių dokumentų, apskaitos dokumentų ir bet kokių kitų dokumentų, susijusių su Projekto įgyvendinimu, auditą. Tokie tikrinimai gali įvykti Projekto įgyvendinimo metu ir per Projektui nustatytą Projekto dokumentų saugojimo laikotarpį, po Projekto finansavimo pabaigos (jei finansavimas bus skirtas).

# VII. ŠALIŲ ATSAKOMYBĖ

1. Šalių atsakomybė yra nustatoma pagal galiojančius Lietuvos Respublikos teisės aktus ir šį Susitarimą.
2. Už šio Susitarimo vykdymą kiekviena Šalis atsako pagal šiame Susitarime prisiimtų įsipareigojimų tinkamą vykdymą, numatytų Projekto tikslų bei rezultatų pasiekimą laiku. Šalis nepagrįstai vengusi ir/ar atsisakiusi vykdyti šį Susitarimą ar realiai jo nevykdanti (nereaguojant į prašymus, pretenzijas, netaisant pažeidimų ir t.t.) arba vykdanti jį pavėluotai (įskaitant šiame Susitarime 16 p. bei 21.8 p. nurodytus terminus), yra kaltoji Šalis, todėl nukentėjusioji Šalis turi teisę į visų nuostolių atlyginimą iš kaltos Šalies. Šalys privalo atlyginti viena kitai visus nuostolius, kurie atsiranda dėl Susitarimo nevykdymo ar netinkamo vykdymo šiuo Susitarimu prisiimtų įsipareigojimų. Jeigu Projekto vykdymo metu bus nustatyta grąžintina netinkamų išlaidų suma ar bus pritaikytos sankcijos už Projekto finansavimo sutarties (-čių) (jei finansavimas bus skirtas) ar šio Susitarimo neįvykdymą ar netinkamą įvykdymą, Šalys atsako savo įsipareigojimų (prievolės) dalimi, t. y. privalo atlyginti nuostolius, kurie atsirado dėl joms tenkančios įsipareigojimų/prievolės neįvykdymo arba netinkamo įvykdymo.
3. Jei Šalys savo sutartinius įsipareigojimus vykdo pasitelkiant trečiuosius asmenis, jos yra atsakingos už trečiųjų asmenų atliekamų darbų ar paslaugų kokybę ir rezultatus.

**VIII. NENUGALIMA JĖGA**

1. Šalys atleidžiamos nuo atsakomybės už šio Susitarimo sąlygų nevykdymą, jeigu įrodo, kad šio Susitarimo sąlygos nebuvo vykdomos dėl nenugalimos jėgos (*force majeure*) Lietuvos Respublikos civilinio kodekso *mutatis mutandis* 6.212 ir 6.253 straipsniuose nurodytų aplinkybių ir tos aplinkybės atsirado iki tų sąlygų įvykdymo termino suėjimo.
2. Šalis, kuri dėl susidariusių *force majeure* aplinkybių nebegali toliau vykdyti savo įsipareigojimų pagal šį Susitarimą, privalo apie tai kuo skubiau, bet ne vėliau kaip per 7 (septynias) kalendorines dienas nuo *force majeure* aplinkybių atsiradimo, žodžiu ir raštu pranešti kitai šaliai. Jeigu dėl *force majeure* aplinkybių savo įsipareigojimų pagal šį Susitarimą negalinti vykdyti Šalis nepraneša arba netinkamai praneša kitai Šaliai, ji privalo kompensuoti kitai Šaliai visus dėl tokio nepranešimo atsiradusius nuostolius.

**IX. TAIKYTINA TEISĖ IR GINČŲ SPRENDIMAS**

1. Šis Susitarimas vykdomas vadovaujantis Lietuvos Respublikos teisės aktais.
2. Šalių ginčai, kilę dėl jo vykdymo, sprendžiami Šalių derybomis. Jei Šalių tarpusavio ginčų nepavyksta išspręsti taikiai per 30 dienų, ginčai sprendžiami Lietuvos Respublikos teisme Lietuvos Respublikos teisės aktų nustatyta tvarka.

**X. SUSITARIMO GALIOJIMAS, KEITIMAS IR NUTRAUKIMAS**

1. Susitarimas įsigalioja nuo to momento, kai jį pasirašo šio Susitarimo Šalys, ir galioja iki visiško Šalių įsipareigojimų pagal šį Susitarimą įvykdymo.
2. Susitarimas gali būti keičiamas tik raštišku Šalių susitarimu. Jei finansavimas bus skirtas, Įgyvendinančiajai institucijai užbaigus Projekto paraiškos vertinimą Susitarimo pakeitimai ir papildymai galioja tik tada, kai jie yra surašyti raštu, suderinti su Įgyvendinančiąja institucija (derinimas būtinas tik tuo atveju, kai planuojami atlikti esminiai sutarties keitimai, taip kaip jie suprantami Taisyklėse ir jei jie turi esminės įtakos numatytų Projekto rezultatų pasiekimui) ir patvirtinti abiejų Šalių parašais ir antspaudais, ir nuo jų įsigaliojimo dienos tampa neatskiriama Sutarties dalimi.
3. Visi Susitarimo pakeitimai ir priedai yra neatskiriamos šio Susitarimo dalys.

**XI. KITOS SĄLYGOS**

1. Šalys patvirtina, kad susipažino su šiuo Susitarimu, visą jo turinį aiškiai supranta, yra įvertinusios ir prisiima visas rizikas, kurios galėtų turėti įtakos tinkamam įsipareigojimų pagal šį Susitarimą vykdymui, ir yra pajėgios finansiniais ir kitais ištekliais projektą pilnai įgyvendinti.
2. Šalys patvirtina, kad joms nėra iškelta byla dėl bankroto arba jos nėra likviduojamos, yra įvykdžiusios su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus, nėra pažeidusios sutarčių dėl paramos skyrimo iš Europos Sąjungos fondų arba Lietuvos Respublikos biudžeto lėšų.
3. Šalys patvirtina, kad nėra pažeidusios ar nepažeidžia jokių teisės aktų ar susitarimų (sutarčių), kurių įgyvendinimas reikšmingai paveiktų Šalių įsipareigojimų įvykdymą pagal Susitarimą.
4. Parneris I patvirtina, kad nėra laikomas asocijuotas (susijęs) su Atsakinguoju partneriu pagal Lietuvos Respublikos pelno mokesčio, Lietuvos Respublikos pridėtinės vertės mokesčio ir Lietuvos Respublikos gyventojų pajamų mokesčio įstatymų nuostatas.
5. Šalys patvirtina, kad jos neprieštarauja viena kitos reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi priešingos Šalies sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Šalis juos įsipareigoja išduoti nedelsiant, bet ne vėliau nei per priešingos Šalies prašyme nurodytą terminą.
6. Tais atvejais, kai Šalies reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, kad Susitarimo dalykas yra reikalingas tiek vienai iš Šalių, tiek ir (ar) pagal šį Susitarimą teises ir pareigas ar jų dalį įgijusiam ūkio subjektui, šiame Susitarime numatytus įsipareigojimus priešinga Šalis vykdys pagal poreikį tiek Šalies, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.
7. Šalies reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Susitarimas vykdomas pagal vienos iš Šalių ir (ar) pagal šį Susitarimą teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.
8. Kiekviena Šalis privalo informuoti savo darbuotojus apie kitos Šalies atliekamą jų asmens duomenų tvarkymą laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimų bei kitos Šalies prašymu pateikti tai patvirtinančius įrodymus.
9. Šalis, nevykdanti ar netinkamai vykdanti šiame Susitarimo punkte numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant, valstybės institucijų paskirtas baudas ir / ar kitas pinigines sankcijas.
10. Jeigu bet kuri Susitarimo nuostata yra arba tampa iš dalies ar visiškai negaliojanti, tai toji nuostata nedaro negaliojančiomis kitų Susitarimo nuostatų, jeigu galima daryti prielaidą, kad Susitarimas būtų buvęs sudarytas ir neįtraukus nuostatos (ar jos dalies), kuri yra negaliojanti. Šalys susitaria, iškilus minėtai problemai, kuo skubiau sudaryti papildomą susitarimą, kuriuo negaliojančios Susitarimo nuostatos būtų pakeistos kitomis, teisiškai veiksmingomis, nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Susitarimo nuostatos, kuri negalioja.
11. Susitarimas įsigalios tą dieną, kai jį pasirašys paskutinė iš Šalių ir galios iki Šalių įsipareigojimų įvykdymo arba iki šio Susitarimo nutraukimo jame nurodytomis sąlygomis ir tvarka.
12. Jeigu keičiasi Susitarimą pasirašiusių Šalių rekvizitai (adresai, banko sąskaitų rekvizitai, juridinio asmens ar PVM mokėtojo kodai) ir (ar) kiti svarbūs duomenys, galintys turėti įtakos tinkamam Susitarimo vykdymui, Šalys privalo ne vėliau kaip per 3 (tris) darbo dienas raštu informuoti apie tai viena kitą. Šalis, neįvykdžiusi šių reikalavimų, negali reikšti pretenzijų tuo pagrindu, kad kitos Šalies veiksmai, atlikti pagal paskutinius jai žinomus rekvizitus ar turimą kitą informaciją, neatitinka Susitarimo sąlygų.
13. Susitarimas sudarytas dviem vienodą juridinę galią turinčiais egzemplioriais, po vieną kiekvienai Šaliai.
14. Šalių atstovams yra žinoma, kad Šalių ir (ar) jų atstovų, kitų Susitarime nurodytų asmenų duomenys, būtini tinkamam Susitarimo sudarymui ir įvykdymui, yra tvarkomi be atskiro jų sutikimo.
15. Susitarimas gali būti nutrauktas raštišku Šalių susitarimu, taip pat kitais Lietuvos Respublikos įstatymų nustatytais atvejais.
16. Visi pranešimai, dokumentai ir informacija Šalims perduodama šio Susitarimo XIII skyriuje nurodytais adresais.

**XII. PRIEDAI**

1 priedas. Pervažų 312+784 km (Salantų g.), 321+383,70 km (Geležinkelio g.), 325+965,20 km (Pervažos g) preliminarių sprendinių schemos\*, 3 lapai.

**XIII. ŠALIŲ REKVIZITAI**

|  |  |
| --- | --- |
| **Atsakingasis partneris:**  **Akcinė bendrovė „Lietuvos geležinkelių infrastruktūra“**  Juridinio asmens kodas 305202934  Mindaugo g. 12, 03225 Vilnius, Lietuva  Tel. +370 5 2692038,  Faksas (8-5) 2692128  El. paštas LGinfrastruktura@litrail.lt  Generalinis direktorius  Karolis Sankovski  A.V. | **Partneris I :**  **Plungės rajono savivaldybės administracija**  Juridinio asmens kodas 188714469  Vytauto g. 12, LT-90123, Plungė, Lietuva  Tel.: +370 448 73 166  El. paštas [savivaldybe@plunge.lt](mailto:savivaldybe@plunge.lt)  Direktorius  Mindaugas Kaunas  A.V. |

1 priedas. Pervažų 312+784 km (Salantų g.), 321+383,70 km (Geležinkelio g.), 325+965,20 km (Pervažos g) preliminarių sprendinių schemos\*

\*parengus techninį ir darbo projektą sprendinys gali keistis



