**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES FORMAI IR ĮGALIOJIMO SUTARTIS PASIRAŠYTI**

2020 m. gegužės 28 d. Nr. T1-96

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 sprendimu Nr. T1-225, 7.7. punktu, Plungės rajono savivaldybės taryba nusprendžia:

1. Pritarti pridedamai bendradarbiavimo sutarties formai tarp Plungės rajono savivaldybės, Plungės rajono savivaldybės švietimo įstaigų ir mokytojų, kurie planuoja dalyvauti aukštųjų mokyklų rengiamuose projektuose pagal priemonę Nr. 09.4.2-ESFA-K-714 „Formaliojo ir neformaliojo mokymosi galimybių plėtra“.

2. Įgalioti Plungės rajono savivaldybės merą, o jo nesant – mero pavaduotoją pasirašyti sprendimo 1 punkte nurodytas bendradarbiavimo sutartis.

Savivaldybės meras Audrius Klišonis

Formai pritarta

Plungės rajono savivaldybės

tarybos 2020 m. gegužės 28 d.

sprendimu Nr. T1-96

**BENDRADARBIAVIMO SUTARTIS**

2020 m. d. Nr.

Plungė

Plungės rajono savivaldybė, atstovaujama....................., veikiančio pagal.............................. (toliau – Steigėjas), **................................................ mokykla,** atstovaujama............................., veikiančio pagal.............................. (toliau – Švietimo teikėjas), ir Vardas Pavardė, gim. data, elektroninio pašto adresas .................................................. (toliau – Mokytojas) (toliau kartu vadinami Šalimis, o kiekvienas atskirai Šalimis), atsižvelgdami į tai, kad .............................universitetas, juridinio asmens kodas ................, adresas: ............................... (toliau – Universitetas), teikia paraišką pagal [2014–2020 metų Europos Sąjungos fondų Investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonę „Formaliojo ir neformaliojo mokymosi galimybių plėtra“ projektų finansavimo sąlygų aprašą Nr. 1 (toliau – Aprašas), sudaro šią bendradarbiavimo sutartį (toliau – Sutartis) ir, Universitetui gavus finansavimą vykdyti projektą, susitaria dėl žemiau pateiktų sąlygų.](https://www.esinvesticijos.lt/lt/dokumentai/2014-2020-metu-europos-sajungos-fondu-investiciju-veiksmu-programos-9-prioriteto-visuomenes-svietimas-ir-zmogiskuju-istekliu-potencialo-didinimas-09-4-2-esfa-k-714-priemones-formaliojo-ir-neformaliojo-mokymosi-galimybiu-pletra-projektu-finansavimo-salyg)

**I. BENDROSIOS NUOSTATOS**

1. Šios Sutarties tikslas – bendradarbiauti vykdant projektą (projekto pavadinimas) (toliau – Projektas).

2. Sutartis sudaroma visam Mokytojo kvalifikacijos tobulinimo laikotarpiui.

3. Mokytojas kvalifikaciją tobulina Universitete pagal Universiteto vidaus teisės aktais patvirtintą programą, atitinkančią Aprašo reikalavimus.

4. Mokytojo kvalifikacijos kėlimo išlaidos dengiamos iš 2014–2020 metų Europos Sąjungos fondų Investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonės „Formaliojo ir neformaliojo mokymosi galimybių plėtra“ lėšų.

**II. ŠALIŲ ĮSIPAREIGOJIMAI**

**Steigėjas įsipareigoja:**

5. Bendradarbiauti su Mokytoju, Švietimo teikėju ir Universitetu visą Projekto įgyvendinimo laikotarpį.

6. Prireikus Steigėjo interneto svetainėje ar kitomis Šalių atskirai aptartomis komunikacijos priemonėmis viešinti su Projekto įgyvendinimu susijusias veiklas.

**Švietimo teikėjas įsipareigoja:**

7. Sudaryti sąlygas Mokytojui tobulinti kvalifikaciją Universitete.

8. Ne mažiau nei 2 metus po Projekto pabaigos užtikrinti Mokytojui darbo vietą savo įstaigoje.

9. Bendradarbiauti su Mokytoju, Steigėju ir Universitetu visą Projekto įgyvendinimo laikotarpį.

10. Prireikus Švietimo teikėjo interneto svetainėje ar kitomis Šalių atskirai aptartomis komunikacijos priemonėmis viešinti su Projekto įgyvendinimo susijusias veiklas.

**Mokytojas įsipareigoja:**

11. Tobulinti kvalifikaciją Universitete pagal Universiteto vidaus teisės aktais patvirtintą programą, atitinkančią Aprašo reikalavimus.

12. Kvalifikacijos tobulinimo metu laikytis Universiteto vidaus teisės aktų reikalavimų.

13. Bendradarbiauti su Steigėju, Švietimo teikėju ir Universitetu visą Projekto įgyvendinimo laikotarpį.

14. Ne mažiau nei 2 metus po Projekto pabaigos dirbti Švietimo teikėjo įstaigoje.

**III. BAIGIAMOSIOS NUOSTATOS**

15. Šalys garantuoja šios Sutarties pagrindu gautos informacijos konfidencialumą ir įsipareigoja susilaikyti nuo veiksmų, kuriais būtų pažeistos Sutarties sąlygos ir kurie galėtų daryti žalą Šalių interesams ir tarpusavio santykiams.

16. Šalys garantuoja, kad šios Sutarties pagrindu gautus ar kitaip sužinotus asmens duomenis saugos ir tvarkys taip, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

17. Nė viena Šalis neturi teisės perduoti tretiesiems asmenims pagal šią Sutartį prisiimtų įsipareigojimų ir teisių be raštiško kitos Šalies sutikimo.

18. Ši Sutartis gali būti pakeista ar papildyta tik raštišku visų Šalių susitarimu. Sutarties pakeitimai yra neatsiejama šios Sutarties dalis.

19. Ši Sutartis gali būti nutraukiama:

19.1. jei viena iš Šalių pažeidžia šioje Sutartyje nustatytus įsipareigojimus;

19.2. Šalių susitarimu, jei tokį susitarimą sąlygoja nenumatytos, objektyvios ir motyvuotos priežastys.

20. Sutarties Šalis praneša kitoms Sutarties Šalims apie Sutarties nutraukimą ne vėliau kaip prieš 30 dienų.

21. Visi ginčai, kurių Sutarties Šalys negali išspręsti geranoriškai ir susitarę, sprendžiami Lietuvos Respublikos teisės aktų nustatyta tvarka.

22. Ši Sutartis įsigalioja nuo tos dienos, kai paskutinioji iš Šalių ją pasirašo, ir galioja ne mažiau nei 2 (dvejus) metus po Projekto įgyvendinimo pabaigos.

23. Ši Sutartis sudaryta trimis egzemplioriais, turinčiais vienodą teisinę galią, po vieną kiekvienai Sutarties Šaliai.

**IV. ŠALIŲ REKVIZITAI IR PARAŠAI**

|  |  |  |
| --- | --- | --- |
| **Steigėjas:** | **Švietimo teikėjas:** | **Mokytojas:** |
| Pavadinimas | Pavadinimas | Vardas, pavardė |
| Juridinio asmens kodas | Juridinio asmens kodas | Gimimo metai |
| Adresas | Adresas | El. pašto adresas |
| El. pašto adresas | El. pašto adresas |  |
| Telefonas | Telefonas |  |
|  |  |  |
| Pareigos, | Pareigos | Vardas, pavardė |
| Vardas, pavardė | Vardas, pavardė |  |
| Parašas | Parašas | Parašas |