**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIETINĖS RINKLIAVOS UŽ LEIDIMO PREKIAUTI AR (IR) TEIKTI PASLAUGAS PLUNGĖS RAJONO SAVIVALDYBĖS VIEŠOSIOSE VIETOSE LENGVATOS SUTEIKIMO COVID-19 PANDEMIJOS METU**

2020 m. gegužės 28 d. Nr. T1-114

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos rinkliavų įstatymo 11 straipsnio 1 dalies 2 punktu, 12 straipsniu bei Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, Plungės rajono savivaldybės taryba n u s p r e n d ž i a:

1. Atleisti 2020 m. gegužės 1 d. - 2020 m. rugpjūčio 31 d. laikotarpiu rinkliavų mokėtojus nuo vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose, patvirtintos Plungės rajono savivaldybės tarybos 2015 m. gegužės 21 d. sprendimu Nr. T1-138 „Dėl Vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose išdavimą nuostatų patvirtinimo“, išskyrus Nuostatų 18.1. papunktyje nurodytą paslaugą Nr. 13 „Cirko pasirodymas”.
2. Sumažinti 2020 m. rugsėjo 1 d. - 2020 m. gruodžio 31 d. laikotarpiu rinkliavų mokėtojams vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose dydžius 50%, išskyrus Nuostatų 18.1. papunktyje nurodytą paslaugą Nr. 13 „Cirko pasirodymas“.

Savivaldybės meras Audrius Klišonis