|  |
| --- |
| **Herbas****PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL PLUNGĖS RAJONO SAVIVALDYBĖS TARYBOS 2010 M. KOVO 25 D. SPRENDIMO NR. T1-65 „DĖL TRUMPALAIKĖS SOCIALINĖS GLOBOS PASLAUGŲ TEIKIMO IR ASMENŲ NUKREIPIMO Į VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS PALAIKOMOJO GYDYMO IR SLAUGOS SKYRIŲ SOCIALINEI GLOBAI BEI MOKĖJIMO UŽ PASLAUGAS TVARKOS APRAŠO PATVIRTINIMO“ PAKEITIMO**

2020 m. gegužės 28 d. Nr. T1-100

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2010 m. kovo 25 d. sprendimą Nr. T1-65 „Dėl Trumpalaikės socialinės globos paslaugų teikimo ir asmenų nukreipimo į viešosios įstaigos Plungės rajono savivaldybės ligoninės Palaikomojo gydymo ir slaugos skyrių socialinei globai bei mokėjimo už paslaugas tvarkos aprašo patvirtinimo“:

1. Sprendimo 1 punktą išdėstyti taip:

„1. Viešosios įstaigos Plungės rajono savivaldybės ligoninės Palaikomojo gydymo ir slaugos skyriuje nustatyti iki 10 vietų trumpalaikei socialinės globos paslaugai teikti.“

2. Pakeisti Asmenų nukreipimo į viešosios įstaigos Plungės rajono savivaldybės ligoninės Palaikomojo gydymo ir slaugos skyrių socialinei globai ir apmokėjimo už paslaugas tvarkos aprašo, patvirtinto sprendimo 2 punktu, priedą -Trumpalaikės socialinės globos paslaugų teikimo ir finansavimo sutartį- ir jį išdėstyti nauja redakcija (pridedama).

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2010 m. kovo 25 d.

sprendimu Nr. T1-65

(2020 m. gegužės 28 d.

sprendimo Nr. T1-100

redakcija)

**TRUMPALAIKĖS SOCIALINĖS GLOBOS PASLAUGŲ TEIKIMO IR FINANSAVIMO SUTARTIS Nr.**

20...... m. ........................... d.

Plungė

Plungės rajono savivaldybės administracija (toliau – Savivaldybė), atstovaujama Administracijos direktoriaus ..........................................................., veikiančio pagal Administracijos nuostatus, ir viešoji įstaiga Plungės rajono savivaldybės ligoninė (toliau - Savivaldybės ligoninė), atstovaujama direktoriaus ....................................................................., veikiančio pagal įstaigos nuostatus, ir paslaugų gavėjas .................................................. sudarė šią Trumpalaikės socialinės globos paslaugų teikimo ir finansavimo sutartį (toliau – Sutartis).

**I. SUTARTIES OBJEKTAS**

1. Trumpalaikės socialinės globos paslaugų teikimas ...................................................**,** asmens kodas ......................................gyvenančiam (-ai) .....................................seniūnijoje, ...........................................kaime, ir socialinės globos lėšų kompensavimas iš Savivaldybės biudžeto, valstybės biudžeto specialiųjų tikslinių dotacijų savivaldybių biudžetams ir asmens gaunamų pajamų.

Socialinės globos paslaugos teikiamos nuo 20.... m................ ....d.

**II. SOCIALINĖS GLOBOS PASLAUGOS KAINA**

2. Trumpalaikės socialinės globos kaina viešosios įstaigos Plungės rajono savivaldybės ligoninės Palaikomojo gydymo ir slaugos skyriuje 20... metams per mėnesį senyvo amžiaus asmeniui ir suaugusiam asmeniui su negalia (asmeniui su sunkia negalia) patvirtinta Plungės rajono savivaldybės tarybos 2020 m. vasario 13 d. sprendimu Nr. T1-13 „Dėl maksimalių socialinės globos paslaugų Plungės rajono savivaldybės gyventojams finansavimo išlaidų dydžių sąrašo patvirtinimo ir socialinių paslaugų teikimo kainų nustatymo“ - ......................................eurai.

3. Lėšos, skirtos apmokėti (kompensuoti) trumpalaikės socialinės globos kainą, susideda iš:

3.1. valstybės biudžeto specialiųjų tikslinių dotacijų lėšų - .......... euro;

3.2. Savivaldybės biudžeto lėšų - ...........euro;

3.3. asmens pajamos:

3.3.1. 80 proc. VSDF pensijos lėšos - ........... euro;

3.3.2. 100 proc. tikslinės (priežiūros ar slaugos) išlaidų tikslinės kompensacijos lėšos .........euro;

**III. SUTARTIES ŠALIŲ PAREIGOS**

**4. Savivaldybė įsipareigoja:**

4.1. kas mėnesį, gavus Savivaldybės ligoninės Gautinių lėšų paraišką, iki mėnesio 20 dienos kompensuoti socialinės globos teikimo asmeniui išlaidas, apskaičiuotas pagal Sutarties 3 punkte nurodytą kainą;

4.2. pateikti informaciją apie asmens mokėjimo už socialinę globą dydį, kai asmuo savo mokėjimo dydžio dalį kompensuoja pats. Iš naujo įvertinusi asmens finansines galimybes, apie pasikeitusį asmens mokėjimo dydį informuoti Savivaldybės ligoninę ne vėliau kaip per vieną mėnesį;

4.3. gavusi informaciją, kad dėl objektyvių priežasčių pasikeičia socialinės globos kaina, per 60 dienų iš naujo nustatyti Savivaldybės kompensuojamos lėšų dalies dydį ir papildyti Sutartį, pasirašant papildomą susitarimą dėl Savivaldybės kompensuojamos lėšų dalies dydžio pakeitimo;

4.4. nutraukus Sutartį, visiškai kompensuoti Savivaldybės ligoninei išlaidas, patirtas asmens socialinei globai teikti ir apskaičiuotas pagal Savivaldybės kompensuojamos lėšų dalies dydį.

**5. Savivaldybės ligoninė įsipareigoja**:

5.1. teikti asmeniui socialinės globos ir medicinines paslaugas, atitinkančias teisės aktais nustatytus reikalavimus;

5.2. kas mėnesį iki kito mėnesio 5 d. pateikti Savivaldybės administracijos Socialinės paramos skyriui informaciją apie asmeniui suteiktas paslaugas ir Gutinių lėšų paraišką apie patirtas jo socialinės globos išlaidas;

5.3. gautas lėšas už asmens socialinę globą naudoti pagal paskirtį;

5.4. asmeniui nutraukus ar atsisakius socialinės globos teikimo, ar savo iniciatyva išvykus, nedelsiant apie tai raštu informuoti Socialinės paramos skyrių;

5.5. gavusi informaciją apie asmens pajamų pokyčius, nedelsiant šią informaciją pateikti Socialinės paramos skyriui, o pasikeitus asmens socialinės globos poreikiui ar kitoms aplinkybėms, inicijuoti socialinės globos poreikio vertinimą iš naujo.

**6. Paslaugų gavėjas įsipareigoja:**

6.1. gavęs iš Savivaldybės ligoninės Gautinų lėšų paraišką ne vėliau per 10 (dešimt) dienų apmokėti už teiktas Sutartyje numatytas Paslaugas bankiniu pavedimu į Savivaldybės ligoninės nurodytą sąskaitą arba atsiskaityti grynaisiais pinigais, įnešdamas į Savivaldybės ligoninės kasą;

6.2. pasirašytinai susipažinti su Savivaldybės ligoninės vidaus tvarkos taisyklėmis, kitais socialinės globos įstaigos nustatytais dokumentais ir vykdyti juose nurodytas pareigas;

6.3. suteikti specialistams informaciją apie savo sveikatą, vartotus ir vartojamus vaistus, alergines reakcijas ir kitus duomenis, reikalingus užtikrinti tinkamą Paslaugų tiekimą;

6.4. pagarbiai ir deramai elgtis su visais Savivaldybės ligoninės darbuotojais ir kitais asmenimis.

**IV. SUTARTIES ŠALIŲ TEISĖS**

7**. Savivaldybė turi teisę**:

7.1. gauti informaciją iš Savivaldybės ligoninės apie asmeniui suteiktas paslaugas;

7.2. gauti informaciją iš Savivaldybės ligoninės apie lėšų asmens socialinei globai panaudojimą.

**8. Savivaldybės ligoninės teisės:**

8.1. gauti iš Socialinės paramos skyriaus apie asmenį visą informaciją, reikalingą socialinės globos teikimui;

8.2. gavusi informaciją apie asmens pajamų pokyčius, kreiptis į Socialinės paramos skyrių dėl asmens mokėjimo už socialinę globą dydžio nustatymo iš naujo, vertinant jo finansines galimybes mokėti už socialinę globą, ir papildomo susitarimo dėl Savivaldybės kompensuojamos lėšų dalies dydžio pakeitimo pasirašymo;

8.3. teikti siūlymus Savivaldybei dėl asmens socialinės globos rūšies pakeitimo, sustabdymo ar nutraukimo;

8.4. vadovaujantis teisės aktų nustatyta tvarka, inicijuoti asmens pašalinimo iš įstaigos procedūrą.

**9. Paslaugų gavėjas** turi teisę gauti kokybiškas socialinės globos paslaugas.

**V. ŠALIŲ ATSAKOMYBĖ IR GINČŲ SPRENDIMO TVARKA**

10. Už sutartinių įsipareigojimų nevykdymą arba netinkamą vykdymą šios Sutarties šalys atsako Lietuvos Respublikos teisės aktų nustatyta tvarka.

11. Ginčai ir nesutarimai, kurie gali kilti vykdant šią Sutartį, sprendžiami šalių derybomis, o nepavykus susitarti – Lietuvos Respublikos teisės aktų nustatyta tvarka.

**VI. SUTARTIES GALIOJIMAS**

12. Sutartis įsigalioja nuo paslaugų skyrimo dienos ir galioja 6 mėnesius.

13. Sutartis gali būti keičiama arba papildoma Sutarties šalių susitarimu. Visi Sutarties pakeitimai ir papildymai įforminami raštu kaip Sutarties priedai, kurie įsigalioja, kai pasirašo abi Sutarties šalys, ir yra neatskiriamos šios Sutarties dalys.

14. Sutartis gali būti nutraukta vienos iš Sutarties šalių iniciatyva, raštu apie tai pranešus prieš 30 kalendorinių dienų kitai Sutarties šaliai, nurodant Sutarties nutraukimo priežastis, ar Sutarties šalių susitarimu.

15. Sutartis sudaryta trimis egzemplioriais, turinčiais vienodą juridinę galią, po vieną kiekvienai šaliai. Sutarties sąlygos privalomos šios Sutarties šalims.

**VII. ŠALIŲ ADRESAI IR REKVIZITAI**

|  |  |  |  |  |
| --- | --- | --- | --- | --- |
| Plungės rajono savivaldybės administracija  Įstaigos kodas 188714469  Adresas: Vytauto g. 12, Plungė  Luminor Bank, AB  a. s. LT 4340100430000070025  Banko kodas 40100  Tel. (8 448) 73 110, faks. (8 448) 71 608 | |  |  | | --- | --- | | Viešoji įstaiga Plungės rajono savivaldybės ligoninė  Įstaigos kodas 191135578  Adresas: J. Tumo – Vaižganto g. 89/Mendeno g. 2, Plungė  Luminor Bank, AB  a. s. LT 294010043000070180  Banko kodas 40100  Tel. (8 448 ) 73 260, faks. (8 448) 73 273 | | |  | |
| Administracijos direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A. V. | Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A. V. |

Paslaugos gavėjas (vardas, pavardė)

Asmens kodas...............................

Gyv. v. ........................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)